盧宅仁

盧宅仁（），字伯居，廣東肇慶府四會縣人，民籍，明朝政治人物。

 生平 
弘治八年（1495年）乙卯科廣東鄉試第四十一名舉人。弘治十二年（1499年）中式己未科會試第一百七名，二甲第四十五名進士。授工部都水司主事，管济宁闸河，治水有绩。歷官刑部员外郎，正德二年（1507年）十月升广西按察司佥事，三年正月劉瑾以玩法徇私，曲庇揽头严杰，逮宅仁至京，并铨送都察院治罪。劉瑾死後，五年六月升貴州布政司右参议，七年九月升雲南副使，十二年正月升福建按察使，丁内艰，起复广西，又以忧去。时已有云南右布政之命，十五年六月考察革职《明武宗毅皇帝实录卷之一百八十七》：正德十五年六月，吏部会都察院考察天下官员：年老为布政使许淳、佥事林典、李淳、知府陈希文、运使黄俊等二十五人；有疾为布政使华琏、按察使林长繁、佥事陈言、俞缁、知府童旭等五十三人；老疾为参政宋恺等三十七人；罢软为布政使胡玥、参议炫、刘金、魏彦昭、知府张官等二百七十六人；不谨为布政使翁茂南、邵蕡、参政熊桂、副使陈鼐、蔡需、陈璧、史良佐、吴便、陈邦器、刘伯秀、佥事刘蓝、阎钦、卢楫、赵鹤、田荆、知府王云、方学、王材、张元春、徐有、蒋弼、赵忠、唐夔、王崧、郑选、李吉、张景旸、向锦、运使黄阅古、薛斌□金等四百四十人；才力不及为按察使卢宅仁、副使吕盛、甯溥、佥事颜栐、申惠、欧阳申、知府金贤、罗凤、于范、周举等一百一十二人；并贪酷知州杨庆、在逃知县张惠等凡一千二百六十三人，又杂职一千二百一十五人请如例。以年老有疾者致仕、罢软不谨者冠带闲住、贪酷在逃者为民、才力不及者调用。奏上已逾半年，至是始得旨从之。《廣東通志》：卢宅仁，字伯居，四㑹人，弘治己未进士，授都水主事，管济宁闸河，议修仲家浅诸闸，咸底绩。时刘瑾擅权，有所需，同列曲狥，宅仁独不应。㑹瑾败，免祸。厯云南副使，以边功受赏，转福建按察使，善决寃狱，丁内艰，起复广西，又以忧去。时已有云南右辖之命，以二亲违养，遂请致仕。。

 家族 
曾祖盧崑崙。祖盧馴。父盧福。母江氏。具庆下。弟由義、崇禮、廣智。

参考文献 
蔣冕【封主事盧公安人江氏墓表 / 湘皋集】

Category:盧姓
Category:四會人
Category:明朝刑部员外郎
Category:明朝广西按察司佥事
Category:明朝贵州布政使司参议
Category:明朝雲南按察司副使
Category:明朝福建按察使